एेनवक्त पर दी सूचना, 65 में से 17 ही पार्षद हुए तैयार, नहीं जा पाए सेमिनार में
जेंडरबजटिंग पर महिला एवं बाल विकास मंत्रालय द्वारा शिरडी में आयोजित सेमिनार में भाग लेने के लिए 65 पार्षदों में से मात्र 17 ही तैयार हुए, इसलिए एेनवक्त पर नगर निगम ने कार्यक्रम निरस्त कर दिया। मंत्रालय की शर्त थी कि कम से कम 30 पार्षद तो आने ही चाहिए। नहीं जाने के पीछे कुछ पार्षदों ने एेनवक्त पर सूचना देने की बात कही तो कुछ ने परीक्षा पासपोर्ट सेवा केंद्र के उद्घाटन का कार्यक्रम होने की बात कही।
महिला एवं बाल विकास मंत्रालय द्वारा इस बार 2 दिवसीय सेमिनार 5 6 मार्च की शिरडी में है। कोटा नगर निगम के पार्षदों अधिकारियों को इसमें जाना था। 50 जनों के जाने की स्वीकृति मिली। जिसमें 30 पार्षद होना जरुरी था। महापौर ऑफिस से 2 मार्च को सभी पार्षदों को फोन पर इसकी सूचना दी और उनसे सहमति मांगी गई। 3 मार्च की दोपहर तक मात्र 17 पार्षदों ने ही सहमति दी। किसी ने कहा कि बच्चों की परीक्षा चल रही है इसलिए नहीं जा सकते। कुछ ने कहा कि एेनवक्त पर सूचना दी है, एक दिन में कार्यक्रम नहीं बना सकते। दक्षिण विधानसभा क्षेत्र के पार्षदों का कहना था कि 5 मार्च को पासपोर्ट सेवा केंद्र का शुभारंभ कार्यक्रम है, उसमें रहना जरुरी है। लाडपुरा के पार्षदों ने भी जाने में कोई रूचि नहीं दिखाई। उत्तर विधानसभा क्षेत्र के भी अधिकांश पार्षदों ने भी मना कर दिया। इधर, निगम ने बस की व्यवस्था कर ली थी। दोपहर तक जब कोई तैयार नहीं हुआ तो कार्यक्रम निरस्त कर दिया गया।
पार्षदोंको पता नहीं जाना किस लिए
पार्षदोंका कहना है कि जाना किसलिए हैं, इसका किसी ने बताया ही नहीं। केवल एक दिन पहले महापौर आॅफिस से फोन पर पूछा गया कि शिरडी चलना है या नहीं। जब विषय का ही पता नहीं है तो फिर जाने से फायदा ही क्या।
hin_Deva hin_Deva hin_Deva hin_Deva hin_Deva